Džambu maa- mandri põhjaosas, üheksa musta mäestiku taga, Suurte lumemägede (Himavaan, Gangs chen) ja Healõhnaliste mägede (Gandhamaadana, Ri bo sPos ngad ldan pa) vahel asub järv nimega Mittesoe (Anavatapta, Ma dros pa). Sellest järvest voolavad nelja ilmakaare poole välja neli suurt jõge. Järve kaldal aga kasvab džambu (jambu, 'dzam bu) puu, mis kannab magusaid vilju. Nende viljade vette kukkumise heli kõlab nagu "džam bu" -- selle järgi  on oma nime saanud too imeline puu kui ka manner. Räägitakse, et naagade kuningad käivad vettekukkunud ...